《新秋杂感四首 其四》
清代·曹铭彝

鹈鴂先鸣萎众芳，好音空复系潇湘。昏灯院宇苔花湿，暮雨山桥木叶荒。

前代不群谋鸷鸟，几人先戒得鸾皇。女媭野庙秋风泪，数断砧声已渺茫。

作者简介：字秉生，例贡生，国史馆誊录候选盐大使。先生为恭悫胞侄，种花食鸟潇洒风流。课其子家达严，俾从陈翔翰先生游，故家达得以诗文名一时。